<classify> WAZIRI wa Mambo ya Ndani ya Nchi, Kangi Lugola amesema serikali hairuhusu na haitaruhusu vitendo vya ushoga nchini.Lugola alitoa kauli hiyo bungeni jana baada ya Mbunge wa Jimbo la Konde CUF, Khatibu Saidi Haji CUF aliyeishangaa serikali kuwa na kauli laini kuhusu vitendo vya ushoga, ikiwa ni kubembeleza misaada.Akichangia Mapendekezo ya Mpango wa Maendeleo ya Taifa wa 201920, Haji alisema katika siku za karibuni, kumezuka mjadala kuhusu ndoa za jinsia moja, na kusikika kauli za mawaziri akiwamo Kangi Lugola, na Waziri wa Mambo ya Nje na Ushirikiano wa Afrika Mashariki, Balozi Augustine Mahiga.Katika kauli zao inaoneka kuna kamtego juu ya kukubaliana na jambo hili na kukinzana na jambo hili. Naomba niwaambie, iwe ni mtego ama ni bahati mbaya, sisi Watanzania hatutaingia katika mtego wa ushoga, alisema.Tanzania hatutaki ushoga. Iwe mmetumwa ama ni mtego...Tanzania ni Jamhuri ya Muungano wa Zanzibar na Tanganyika, na Zanzibar asilimia 95 ni waislamu, waislamu kwa vyovyote suala la ushoga hawatalikubali.Nawaambia nyoosheni maneno, nchi yetu haikubali ushoga na huo ndio msimamo wa Watanzania. Naumia sana moyoni kuona nchi iliyostaarabika yenye utamaduni wetu wa asili, leo kuna baadhi ya watu wanasingizia misaada iwe ajenda ya kututoa sisi na kutupeka kwenye ubaradhuri, haiwezekani.Leo jana nimesikia hapa kuwa tuna makaa yam awe kule Liganga, kwanini tusitumie akili zetu na vitu alivyotupa Mungu mpaka tunafikiria kulainisha maneno, nasema watanyanyaswa kwasababu sheria yetu haikubali ushoga, alisema mbunge huyo wa CUF.Kutokana na kauli hiyo, Lugola aliomba Mwenyekiti wa Kamati ya Bunge Zima, Naibu Spika, Dk Tulia Ackson kumpa taarifa mtoa hoja. Akitoa taarifa, alisema kamwe Serikali ya Tanzania haitaruhusu ushoga na kwamba kila kiungo kilichoumbwa na Mungu kwenye mwili wa mwanadamu kina kazi yake, hivyo serikali haitokubali vibadilishiwe matumizi.Naomba nimpe taarifa Khatibu, mfano Bunge tunapokuwa tumekaa kupitisha bajeti, huwa tunatenga fedha kwa matumizi mbalimbali kama maji, barabara, afya na nyinginezo.Na kuna wakati tunaweza kuzibadilishia matumizi fedha, labda za maji ziende kwenye barabara au za afya ziende kwenye maji. Hawa mashoga anaowazungumzia ni binadamu wenye viungo mbalimbali vya mwili, viungo ambavyo mashoga wanavitumia vina kazi maalumu kwa mujibu wa uumbaji wa Mungu.Hivyo serikali yetu kamwe haitaruhusu mwanadamu yeyote kubadili matumizi ya kiungo ambacho kimesudiwa kwa ajili ya kutolea haja, kitumike katika matumizi ambayo Mungu hakuyakusudia, alisema waziri huyo.Kwa hiyo nimpe taarifa kwamba, Serikali ya Jamhuri ya Muungano wa Tanzania inayoongozwa na Rais John Pombe Magufuli ina sheria na kanuni ya adhabu ambayo inazuia kubadilisha matumizi ya kiungo cha binadamu.Kwa hiyo usiseme labda serikali inajichanganya kwenye jambo hili, ni maelekezo ambayo tunatoa labda vyombo vinaripoti tofauti, Tanzania ni hekalu la Roho Mtakatifu. Hatuwezi kukubali hekalu la Roho Mtakatifu likatumika kwa mambo ambayo hayakubaliki, alieleza Lugola.Dk Tulia alipompa nafasi Haji ya kupokea taarifa alisema: katika taarifa bora ambazo zimewahi kutolewa kwenye Bunge ni hii na nilitegemea majibu ya kiuanaume namna hii.Kauli ya Lugola imekuja siku chache baada Wizara ya Mambo ya Nje na Ushirikiano wa Afrika Mashariki, kueleza kuwa kampeni ya Mkuu wa Mkoa wa Dar es Salaam, Paul Makonda kutokomeza vitendo vya ushoga, si msimamo wa serikali.Naye Mbunge wa Geita Vijijini, Joseph Kasheku CCM, alisema alishangaa wasomi ambao walikuwa kwenye mdahalo wa kujadili hali ya siasa na uchumi kwenye Chuo Kikuu cha Dar es Salaam, kujikita kuchambua hotuba za Rais Magufuli, badala ya kusema ndani ya miaka mitatu ya utawala wa awamu ya tano ni nini kimefanyika.Mimi nilidhani mtachambua na kueleza watu kwamba serikali yetu kwa miaka mitatu tangu alipoingia Rais Magufuli imefanya hivi kwenye dhahabu tumefanya hivi, kwenye nini... lakini wasomi wetu wameishia kuchambua hotuba ya rais. Rais wetu anafanya kazi kubwa wasomi, mmeshindwa kuelimisha watu tulipotoka na tulipo kelele hizi zikaisha?, alisema mbunge huyo machachari.  <topic>: KITAIFA 